Diari Oficial de la Generalitat Valenciana


Sumari del DOGV 3429, del 08-02-1999 (1999/5)

ORDRE de 18 de desembre de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a la protecció de la natura, de la finca rústica El Rincón, situada al terme municipal de Crevillente (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5


Data del document
:   18-12-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Crevillent
    * cultura regional
    * propietat immobiliària

ORDRE de 18 de desembre de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a la protecció de la natura, de la finca rústica El Rincón, situada al terme municipal de Crevillente (Alacant). [1999/X5]
  
Mitjançant escriptura de compravenda, atorgada davant el notari de València senyor Emilio V. Orts Calabuig, el 3 de desembre de 1998, la Generalitat Valenciana va adquirir una finca rústica, denominada El Rincón, situada en el terme municipal de Crevillente (Alacant), dins dels límits del Parc Natural del Fondó, per a incloure-la-hi.
  
Una vegada formalitzada l'adquisició, i d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana de l'immoble esmentat.
  
Per tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini públic de la Generalitat Valenciana, amb efectes de 3 de desembre de 1998 i amb la finalitat de protegir la natura, la finca rústica que a continuació es descriu:
  
Rústica: terra saladar, inculta i cultivable, amb una superfície registral de 78 hectàrees, 3 àrees i 21 centiàrees, confronta: nord, assarb d'Afuera, segons plànol cadastral assarb del Riacho; sud, assarb d'Orones; est, assarb d'Afuera o assarb del Riacho, i oest, subparcel·la b de la parcel·la 72, mitjançant camí que va des de l'assarb d'Afuera a l'assarb del Convenio i Andrés Martínez Ruiz i Antonio Ñíguez Martínez en la línia de límit que va des de l'assarb del Convenio al d'Orones, línia que la separa de la resta de la finca matriu.
  
Consta en l'Inventari General de Béns i Drets de la Generalitat Valenciana amb el número A01/03/059/0003.
  
Segon
  
L'immoble queda integrat en el domini públic de la Generalitat Valenciana i correspon a la Conselleria de Medi Ambient l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el representant nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 18 de desembre de 1998
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ